ANDREW WOMMACK EVANKELIUMIN ÄÄRELLÄ
OPETUSTA ELIASTA 11/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle. Jatkan edelleen opetustani Eliasta.
Meillä on aiheesta myös upouusi kirja.
Olen opettanut tästä aiheesta jo vuosia ja olen siitä innoissani.
Olen opettanut aiheesta tällä erää 10 jaksoa ja käsitellyt paljon asioita.
Olen käsitellyt 1. kuningasten kirjan luvun 17 sekä luvun 18 jakeet 1―16.
En aio kerrata jo läpikäytyjä asioita, mutta suosittelen hankkimaan kirjan.
Se siunaisi teitä varmasti.
Aiheesta on myös työkirja, joka auttaa opettamaan siitä -
raamattupiireissä tai pyhäkouluissa. Lisäksi on vielä CD- ja DVD-levyjä.
Palaan vielä asiaan, josta puhuin käsitellessäni luvun 17 alkua.
Siinä ei kerrottu Elian taustasta mitään sellaista, -
joka olisi pätevöittänyt hänet johtajuuteen, paitsi Sana Jumalalta.
Elia julisti tuon Sanan, -
ja sen vuoksi koko kansan huomio kiinnittyi häneen.
Kuten aiemmin selitin, Jumala puhuu jokaiselle meistä.
Jos vain julistamme rohkeasti sen, mistä Hän meille puhuu, -
Jumalan Sana sinkoaa meidätkin johtavaan asemaan.
Tämä on todella yksinkertaista, mutta silti harvat ymmärtävät sen.
Elia sen sijaan toimi Sanan mukaan. Hän julisti Sanan kuivuudesta -
ja sai sitten uuden Sanan siitä, kuinka Jumala pitäisi hänestä huolen.
Sen jälkeen Jumala käski hänen mennä Sarpatiin auttamaan leskeä.
Elia julisti leskelle Sanan, jonka ansiosta he elivät 3,5 vuotta.
Tuona aikana Elia vain etsi jatkuvasti Herraa, -
kunnes "Pitkän ajan kuluttua, kolmantena vuotena, -
tuli Elialle tämä Herran sana: 'Mene ja näyttäydy Ahabille...'" 1. Kun. 18:1
Olemme jo puhuneet tästä paljon. Jakeessa 1. Kun. 18:17 sanotaan: -
"Ja nähdessään Elian Ahab sanoi hänelle: -
'Siinäkö sinä olet, sinä, joka syökset Israelin onnettomuuteen?'
Tämä vastasi: 'En minä syökse Israelia onnettomuuteen, -
vaan sinä ja sinun isäsi suku, -
koska te hylkäätte Herran käskyt ja koska sinä seuraat baaleja.
Puhuin tästä viime jaksossa. Ei-uskovat tulevat syyttämään -
uskovia siitä, että kaikki ongelmat johtuvat ennakkoluuloistamme -
ja siitä, ettemme hyväksy homoja tai avionrikkojia.
Emme me aiheuta ongelmia, -
vaan ihmiset, jotka ovat hylänneet Jumalan tahdon. Snl. 14:34 -
"Vanhurskaus kansan korottaa, mutta synti on kansakuntien häpeä."
Seurakuntaa vastustetaan ankarasti Yhdysvalloissa ja muissa maissa, -
joissa olen vieraillut. Ihmisten mielestä me olemme ongelma.
Kuitenkin kristinusko oli tämän maan perusta.
Toki USA:n perustajatkin tekivät virheitä eivätkä olleet täydellisiä, -
mutta jos joku väittää, että maamme oli tarkoitus olla maallinen maa, -
hän vääristelee historiaa. Tämä maa perustettiin kristinuskon varaan.
Olin äskettäin Washingtonissa ja osallistuin opastetulle kierrokselle.
Siellä oli sadoittain erilaisia patsaita, -
joista noin 40―50 prosenttia esitti kristittyjä ihmisiä, -
joista suurin osa on pastoreita. Nuo ihmiset perustivat tämän valtion.
Itsenäisyysjulistuksen allekirjoittaneiden joukossa -
oli muistaakseni 35 pastoria. Joidenkin asiakirjojen mukaan -
Jonathan Edwardsin käynnistämä suuri herätys sai aikaan -
Amerikan vallankumouksen ja Yhdysvaltojen perustamisen.
Tämä maa on perustettu herätykselle ja kristillisille periaatteille, -
ja ne ovat tehneet siitä suuren. Eivät kristityt aiheuta ongelmia, -
vaan kristillisyyden hylänneet ihmiset, jotka yrittävät tehdä maastamme -
maallisen, vastoin kaikkia periaatteita, joiden ansiosta se on menestynyt.
Ahab toimi juuri näin syyttäessään Eliaa Israelin ongelmista.
Elia vastasi, ettei hän aiheuttanut ongelmia, vaan Ahab sukuineen.
Tämän valitsema suunta ajoi Israelin onnettomuuteen.
Jae 19: "Mutta lähetä nyt kokoamaan kaikki Israel minun luokseni -
Karmel-vuorelle, sekä neljäsataa viisikymmentä Baalin profeettaa -
ja neljäsataa Aseran profeettaa, jotka syövät Iisebelin pöydästä."
Katsokaa, mitä tapahtui jakeessa 20: "Niin Ahab lähetti sanan -
kaikille israelilaisille ja kokosi profeetat Karmel-vuorelle."
Voisin kertoa miljoona vastaavaa tarinaa, mutta kerron nyt yhden.
Kaikki teistä eivät tiedä tai muista, mitä tapahtui 1990-luvun lopulla.
Seurakunnassa kohistiin tuolloin vuosituhannen vaihtumisesta.
Minua haastateltiin tuohon aikaan televisiossa ja radiossa.
Kristityt olivat kimpussani, koska en uskonut mitään erityistä tapahtuvan.
Sanoin, ettei kehitysmaissa olla riippuvaisia tietokoneista -
eikä koko maailma tule pysähtymään.
Kristityt taas sanoivat, että ahdistuksen aika alkaisi.
Tiedän pastorin, joka myi kirkossaan ruokaa ja aseita sanoen, -
että tulevana vaikeana aikana ihmisten tuli Jeesuksen nimessä -
tappaa naapurinsa, jotka tulisivat varastamaan heiltä ruokaa.
Nyt luulette, että liioittelen, mutta tällaista se todella oli.
Aloitin tv-ohjelmani 3.1.2000. Juuri ennen sitä, kesällä 1999 -
lähetin kirjeitä kaikille postitus- listallamme oleville ja sanoin, -
ettei mitään tulisi tapahtumaan. Kyse oli turhan pelon lietsomisesta.
Joku sanoi, ettei valmistautumisesta olisi siinäkään tapauksessa haittaa.
Hän oli väärässä, sillä kyse ei ollut pelkästä valmistautumisesta.
Ihmiset manipuloivat muita pelottelemalla heitä kauheuksilla, -
joita tulisi tapahtumaan.
Jotkut myivät talonsa kaupungissa ja muuttivat kauas maaseudulle -
voidakseen kasvattaa oman ruokansa ja ollakseen kaukana ihmisjoukoista.
Joidenkin koko elämä meni pilalle. Mitään ei tapahtunut, -
mutta kahden vuoden pelkoa ei pysty pyyhkimään pois noin vain.
Siksi aloin sanoa julkisesti, ettei mitään tulisi tapahtumaan.
Ensimmäinen tekemäni tv-ohjelma tuli ulos maanantaina 3.1.2000.
Aloitin sanomalla, ettei vuosituhannen vaihde muuttanut mitään.
Sanoin: "Tekin tiedätte sen nyt. Jos ette jostain syystä näe ohjelmaa -
ja maailmanloppu tuli vuodenvaiheessa, -
esitän anteeksipyyntöni, -
mutta epäilen, etteivät maailmanlopun ennustajat tule tekemään samoin."
Eivät he tehneetkään.
Miksi kerron tämän? Koska julistin kaiken tämän etukäteen, -
eikä vuosituhannen vaihteessa tapahtunut mitään erikoista, -
saamamme palautteen määrä ja tulomme lähes kaksinkertaistuivat -
vuoden 2000 tammikuussa. Saimme joitakin suuria lahjoituksia.
Olen varma, että se johtui ainakin osittain juuri tästä.
Olin rukoillut asiaa, Jumala oli puhunut minulle -
ja minulla oli rohkeutta tuoda se julki.
Muistan, kuinka olin radio-ohjelmassa, jonka isäntä suorastaan pilkkasi -
minua ja tietämättömyyttäni.
Olen tehnyt radio-ohjelmia noin 40 vuotta ja tiedän, kuinka ne toimivat.
Se oli hänen ohjelmansa, ja hän hallitsi sitä.
Istuin hiljaa ja annoin hänen pilkata.
Eräs yhteistyökumppanini soitti ja yritti puhua puolestani, -
mutta minä vain istuin ja annoin tuon tyypin pilkata itseäni.
En sanonut mitään. Jonkin aikaa ihmiset seurasivat sivusta, -
mutta kun Jumalan minulle antama Sana yhtäkkiä toteutui -
ja kaikki huomasivat sen, uskottavuuteni ihmisten silmissä -
alkoi heti kasvaa kohisten. Samoin kävi Elialle.
Jos Elia olisi vain pysynyt hiljaa rukouskammiossaan -
eikä olisi uskaltanut ennustaa tulevaa tulvaa, -
hän ei olisi mitenkään pystynyt komentelemaan kuningasta.
Hän oli noussut sellaiseen asemaan, että kuningas totteli häntä.
Lähes jokainen haluaisi tällaisen valta-aseman, -
mutta vain harvat julistavat Jumalalta saamansa Sanan.
Joillakin teistä on Sana Jumalalta moraalista, ihmisten elämäntavasta -
tai siitä, miten he puhuvat, mutta he eivät julista sitä, -
koska se ei ole poliittisesti korrektia ja joku saattaisi pitää heitä outoina.
Ette puhu Jumalan Sanaa, vaikka haluaisitte johtoasemaan, -
jotta voisitte vaikuttaa muihin ihmisiin ja olla muuttamassa tilannetta.
Haluaisitte nämä tulokset, mutta ette aio puhua Sanaa, joka tuottaisi ne.
Jos Elia olisi vain käskenyt koota profeetat välienselvittelyyn ilman, -
että hän olisi julistanut Jumalan Sanaa, joka toteutui, -
Ahab olisi vain sanonut: "Kuka sinä olet komentelemaan minua?"
Ahab ja hänen vaimonsa olivat tappaneet Jumalan profeettoja -
ja olisivat luultavasti tappaneet Elian.
Hän ansaitsi oikeutensa komentaa kuningasta julistamalla Sanan.
Olen monesti julistanut Jumalan Sanaa. Se ei ole suosittua.
Siitä saattaa joutua kärsimään. Minullekin on sattunut pahoja asioita, -
mutta jos uskomme siihen, mitä Jumala on meille puhunut -
emmekä pelkää julistaa sitä, lopulta ihmiset kunnioittavat meitä.
Voisin kertoa paljon esimerkkejä tästä armeija-ajaltani.
Kerran odotin palkkaani ulkona.
Oli kylmä, kuten New Jerseyssä usein on loka―marraskuussa.
Siellä oli ryhmä ihmisiä, joita en ollut koskaan tavannut.
Jouduimme odottamaan kylmässä noin tunnin, -
eikä meillä ollut tarpeeksi vaatetta päällä.
Niinpä keräännyimme kaikki erään rakennuksen alakertaan.
Meitä oli noin 40 pienessä huoneessa hakemassa suojaa tuulelta.
Toiset kaverit pilkkasivat Jumalaa ja käyttivät kamalaa kieltä, -
ja jouduin seisomaan näiden tuntemattomien ihmisten keskellä.
Seisoin kuuntelemassa, kuinka he sanoivat kamalia asioita.
Yksi kaveri puhui erityisen rumasti. Hän suorastaan pilkkasi Jeesusta.
Hän solvasi Herraa, ja aloin rukoilla.
Pyysin Jumalalta tilaisuutta sanoa tai tehdä jotakin.
Rukoillessani sitä tuo mies pysähtyi kesken lauseen ja sanoi, -
ettei kunnon Scofield-baptistin kuuluisi puhua noin.
Scofield on eräs kommentaarein varustettu raamatunkäännös.
Kun hän sanoi niin, suustani tuli ulos kysymys: -
"Onko sinulla Scofield-Raamattu?"
Olin järkyttynyt siitä, koska hän puhui niin rumia.
Hän vastasi: "On, entä sinulla?" Sanoin: "Toki. Lukisit omaasi joskus."
Hän ihmetteli, mitä tarkoitin. Kysyin, oliko hän lukenut jaetta Matt. 12:36 -
"jokaisesta turhasta sanasta, minkä ihmiset puhuvat, pitää heidän -
tekemän tili tuomiopäivänä. Sillä sanoistasi sinut julistetaan -
vanhurskaaksi, ja sanoistasi sinut tuomitaan syylliseksi."
Hän suuttui ja tuli aivan lähelleni. Sitten lainasin jaetta Gal. 4:16 -
"Onko minusta siis tullut teidän vihamiehenne sentähden, -
että minä puhun teille totuuden?"
En tiedä, mitä hän aikoi tehdä minulle, mutta se näytti pahalta.
Tuo lause riisui hänet aseista, ja hänen vihansa muuttui peloksi.
Hän pysähtyi, käänsi minulle selkänsä eikä sanonut mitään.
Odotimme vielä puoli tuntia, eikä kukaan sanonut enää mitään.
Seisoimme vain siellä.
Kävi ilmi, että minut siirrettiin kurssiltani heidän kurssilleen.
Kun astuin sisään kasarmille, vilkas puheensorina hiljeni.
He vaikenivat nähdessään minut.
Jos istuin ruokalassa johonkin pöytään, muut vaihtoivat paikkaa.
Kukaan ei puhunut minulle kahdeksaan viikkoon.
Kaikki karttoivat minua kuin ruttoa.
Joulu oli tulossa, ja valmistauduimme lähtemään joululomalle.
Loman jälkeen meidät kuljetettaisiin Vietnamiin.
Tauoilla kaikki katsoivat pornoa tai jotakin muuta sellaista.
Minä menin lastenosastolle, koska siellä oli aina tilaa, -
otin esiin Uuden Testamentin ja luin sitä.
Kerran istuin siellä tavalliseen tapaani, kun tuo mies, David, -
tuli kulman takaa.
Nähdessään minut hän kääntyi pois, kuten oli tehnyt 8 viikon ajan.
Sitten hän tulikin takaisin ja sanoi: "Et taida pitää minua kristittynä."
Sanoin: "En tiedä siitä, mutta et ainakaan käyttäydy kuin kristitty.
Olen rukoillut puolestasi, että oppisit tuntemaan Herran, jos et jo tunne."
Hän murtui, alkoi itkeä ja sanoi: -
"Olen kristitty. Kävin kirkossa ja lauloin gospel-kuorossa.
Tiedän, miten asiat ovat. Sen jälkeen, kun juttelimme, en ole nukkunut hyvin.
Synti on painanut minua. Minun on selvitettävä asiat Jumalan kanssa.
Rukoilisitko kanssani?" Silloin kello soi, ja palasimme oppitunnille.
Tuntien jälkeen loma alkoi, emmekä saaneet tilaisuutta puhua.
Lupasin kuitenkin rukoilla hänen kanssaan heti loman jälkeen.
Loman jälkeen kävikin ilmi, että David oli kurssiltamme ainoa, -
jota ei lähetetty Vietnamiin. Hänen kutsuntamääräyksensä muuttui.
En tavannut häntä enää.
En olisi tiennyt tarinan loppua, ellen olisi ollut esiintynyt -
eräässä tv-ohjelmassa 25―30 vuotta sitten. Kerroin tätä samaa tarinaa.
David oli naapurihuoneessa ja tunnisti ääneni.
Hän juoksi sisään ja sanoi tuntevansa minut.
Hän toimi tuolloin apulaispastorina helluntaiseurakunnassa.
Hän tuli kerran kokoukseeni, -
kertoi kaiken tämän ja sanoi, etteivät sanani jättäneet häntä rauhaan.
Ihmiset haluaisivat, että voisivat vaikuttaa asioihin tällä tavoin.
He haluaisivat, että heidän elämällään olisi merkitystä.
He haluaisivat sanella kuninkaalle, mitä tämän tulee tehdä.
Haluaisimme, että kristinusko hallitsisi epäuskon sijaan, -
mutta niin ei tapahdu, koska ihmiset eivät julista Sanaa.
Jumala vahvistaa Sanansa ihmeillä ja merkeillä.
Elia sai Sanan ja julisti sen. Siksi hän kohosi johtavaan asemaan.
Seurakunta on menettänyt paljon vaikutusvaltaansa, -
eikä hallitus välitä kirkosta.
Kun olin lapsi, sunnuntaina ei voinut järjestää urheilutapahtumia, -
eikä myöskään keskiviikkoisin, koska silloinkin käytiin kirkossa.
Kirkko vaati paljon kunnioitusta. Nykyisin ihmiset viis veisaavat siitä -
ja järjestävät jalkapallopelinsä parhaaseen jumalanpalvelusaikaan.
Seurakunta on menettänyt paljon vaikutusvaltaansa, -
koska emme uskalla puhua Sanaa.
Jokaisella uudestisyntyneellä on Sana Jumalalta.
Tiedämme ainakin, kuinka tullaan uskoon ja täytytään Pyhällä Hengellä -
ja että Jumalan tahdon mukainen elämä voittaa jumalattoman elämän.
Jumala on puhunut meille siitä, että synnin palkka on kuolema.
Jos uskallamme astua esiin ja puhua Jumalan Sanaa, -
kohtaamme kyllä vainoa ja kritiikkiä, -
koska nykypäivänä on poliittisesti epäkorrektia uskoa Jumalan Sanaan.
On hyväksyttävää tehdä mitä tahansa pahaa, perverssiä tai luonnotonta.
Kukaan sano siitä mitään, sehän olisi poliittisesti epäkorrektia.
Jos taas pidämme hyvän moraalin ja Jumalan Sanan puolia, -
meitä vainotaan, mutta sanamme eivät jätä ihmisiä rauhaan.
Tulemme kohtaamaan niitäkin, jotka ottavat Sanan vastaan.
Jonkin ajan kuluttua huomaamme, että Herra käyttää sanojamme -
vetääkseen ihmisiä puoleensa. Silloin pääsemme johtoasemaan.
Olen oppinut tämän Elian elämästä ja yritän toimia samoin kuin hän.
Yritän jakaa rohkeasti totuuksia, jotka olen oppinut Jumalan Sanasta.
Sen voi tehdä myös tahdikkaasti ja armollisesti.
Olen oppinut 45 vuodessa olemaan paljon ystävällisempi.
Jotkut tarinoistani vaikuttavat hurjilta, mutta olen jo rauhoittunut.
Voit toteuttaa tätä periaatetta paremmin kuin minä.
Julista rohkeasti Jumalan Sanaa, seiso totuuden puolella -
äläkä anna epäuskon voittaa.
Me kristityt olemme menettäneet vaikutusvaltamme, -
koska emme ole puolustaneet Jumalan Sanaa, -
mutta meidän tulee tehdä se rakkaudessa.
Aikamme on lopussa, mutta haluan vielä heittää teille haasteen.
Mitä tahansa kohtaatkin tänään, töissä, perheen parissa -
tai tapaamiesi ihmisten kanssa, ole Jumalan totuuden puolella -
ja puhu Sanaa ihmisille. Ole kuitenkin ystävällinen äläkä tuomitse.
Jos teet niin, sinua arvostellaan, mutta myös kunnioitetaan.
Muistutan vielä, että meillä on paljon materiaalia tästä aiheesta.
Mainoksista saat lisätietoa niistä.
Soita tai kirjoita meille ja liity seuraani taas ensi jaksossa!
Andrewin opetussarja Eliasta on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Eliasta" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös tilata kaikki nämä tuotteet "Opetusta Eliasta" -pakettina, -
johon kuuluu kirja, työkirja sekä opetus joko CD- tai DVD-muodossa.
Koko paketin listahinta on 42,50 puntaa, -
mutta tänään saat sen 26 punnalla.
Voit tilata tuotteet nettisivujemme kautta.
Opetussarjan kolmas osa kertoo pyhästä tulesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Tietoja Andrewin tulevista tapahtumista.
Lokakuussa 2013 hän on Englannin Walsallissa -
sekä eri puolilla Australiaa.
Marraskuussa hän vierailee Louisianassa ja Teksasissa -
ja tammikuussa Phoenixissa ja Coloradossa.
Lisätietoja tapahtumista alueellasi saat nettisivuiltamme.
Jos toimit kokopäiväisesti pastorina, haluan kutsua sinut -
Euroopan pastorikonferenssiimme 21.―23.10.2013.
Se pidetään uudistetuissa tiloissamme Englannin Walsallissa -
Grace-keskuksessa. Olen innoissani siitä.
Bob Yandian puhuu kanssani, Charlie ja Jill LeBlanc vastaavat ylistyksestä.
Olisi mukava nähdä sinut. On aika rohkaista toisiamme evankeliumilla.
Pastorit tarvitsevat rohkaisua, joten harkitse tätä tilaisuutta.
21.―23.10. tiloissamme Englannin Walsallissa.
Haluan kutsua teidät mukaan seminaariini Phoenixiin 2.―4.1.2013.
Tämä seminaari on erityinen, sillä tri Creflo Dollar puhuu siellä.
Olin juuri Atlantassa tämän ystäväni kanssa, ja meillä oli mukavaa.
Hän ymmärtää jotain evankeliumista.
Creflo opettaa kolmessa kokouksessa, minä neljässä.
Biltmore on viiden tähden hotelli, jossa huoneet maksavat 300 yöltä, -
mutta seminaarin yhteydessä saat huoneen 139 dollarilla / yö.
Voit yhdistää seminaarin myös lomailuun. Siitä tulee hieno juttu.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme.
Tarinoista saat tietää, mitä todella tapahtuu -
Andrew Wommack Ministriesissä ja Charis-raamattukoulussa.
Sisäpiirin tarinat löydät vain nettisivuiltamme.
Charis-raamattukoulu kasvaa räjähdysmäisesti, -
ja uusien tilojen rakennustyöt edistyvät päivä päivältä.
Nettisivultamme voit lukea kuulumiset projektista Andrewin näkökulmasta.
MUUTA ELÄMÄSI. MUUTA MAAILMA.
Suomennos: Anni Lähteenmäki